**Aleksi "The Giant" Toivonen** (s. 20. lokakuuta 1991) on uransa lopettanut suomalainen ammattilaisvapaaottelija, joka kilpaili Aasian johtavassa ONE Championship -vapaaotteluorganisaatiossa. Hän on brasilialaisen jiu-jitsun kolminkertainen No-gi Euroopanmestari. Toivonen oli toinen suomalainen Toni Taurun jälkeen, joka otteli ONE Championship -organisaatiossa. Toivonen joutui lopettaamaan uransa syksyllä 2021 nivelrikon vuoksi.

Kamppailu-ura
-------------

Aleksi Toivonen aloitti kamppailulaji harrastuksensa 6-vuotiaana japanilaisella budōlaji Taidōlla. Teini-iässä hän innostui brasilialaisesta jiu-jitsusta, jossa hän on voittanut muunmoassa SM-, finnish open-, Rome International Open-, sekä EM-kultaa.
Hänellä on musta vyö brasilialaisessa jiu-jitsussa.

### Amatöörivapaaottelu-ura

Ennen ammattiuraansa vapaaottelussa, Toivonen kerkesi otella 8 ottelua amatöörinä. Amatööriuran ainoa tappio tuli maailman mestaruusturnauksessa 2014, yhdysvaltalaista Jose Torresia vastaan, joka eteni turnauksen voittajaksi. Toivonen saavutti kaksi vapaaottelun suomenmestaruutta amatöörinä.

### Ammattilaisuran alku / Cage MMA Finland

Toivonen teki ammattilaisdebyyttinsä lokakuussa 2015, Turussa järjestetyssä Fight Night Finland -otteluillassa. Toisen ammattiottelunsa hän otteli saman promoottorin tapahtumassa, kuukautta myöhemmin Karkkilassa. Toivonen selviytyi molemmista otteluista lyömättömänä.

22. maaliskuuta 2016 suomalainen ammattivapaaotteluorganisaatio Cage MMA Finland tiedotti Toivosen liittyneen Cagen sopimusottelijatiimiin. Toivonen teki Cage debyyttinsä 13. toukokuuta 2016 Cage 35 -tapahtumassa, jossa hän kohtasi voitokkaasti italialaisen Nicolai Turcanin.

Toivonen otteli Cagen sopimusottelijana 6 ottelua, pysyen voittamattomana. Kunnes siirtyi 2019 Aasian johtavan ammattivapaaotteluorganisaatio ONE Championshipin riveihin.

### ONE Championship

Toivonen osallistui ONE Championshipin Evolve MMA -ammattilaistallin karsintoihin marraskuussa 2018, josta ansaitsi One Championship -sopimuksen.

20. Tammikuuta hän muutti Singaporeen, jossa harjoittelee Evolve MMA -kamppailusalilla. Salilla harjoittelee ja valmentaa useita maailmanhuippuja, kuten entiset UFC-mestarit Demetrious Johnson, Miesha Tate ja Rafael dos Anjos, sekä useita One Championship -mestareita, kuten Angela Lee, Roger Gracie, Christian Lee ja thainyrkkeily-legenda Sam-A Gaiyanghadao.

Toivonen otteli One Championship debyyttinsä Malesian Kuala Lumpurissa, One Championship: Masters of Destiny -tapahtumassa japanilaista Akihiro "Superjap" Fujisawaa vastaan. Toivonen voitti ottelun ensimmäisessä erässä takakuristuksella.

Toisen One Championship ottelunsa Toivonen otteli organisaation kotiareenalla Singapore Indoor Stadiumilla, One Championship: Reign of Dynasties -tapahtuman toisessa pääottelussa. Toivosen vastustajana oli One Championshipin kärpässarjan 5. rankattu ottelija, australialainen Reece "Lightning" Mclaren. Ottelussa Toivonen koki ammattiuransa ensimmäisen tapion. Mclaren onnistui potkaisemaan Toivosta oikealla polvellaan, suoraan sisuspunokseen. Isku vei Toivosen mattoon, jolloin tuomari ryntäsi jo keskeyttämään ottelua. Mclaren ehti kuitenkin iskeä Toivosta vielä kerran nyrkillä. Ottelun jälkeisessä haastattelussa australialainen pahoitteli ottelun viimeistä lyöntiään, maassa makaavaan vastustajaansa.

Ammattilaisottelut
------------------

| Tulos | **Tilasto** | **Vastustaja** | **Tyyli** | **Tapahtuma** | **Päivämäärä** | **Erä** | **Aika** | **Paikka** | **Huomautuksia** |
| --- | --- | --- | --- | --- | --- | --- | --- | --- | --- |
| Tappio | 7–1 | Australia Reece Mclaren | KO/TKO | ONE Championship: Reign of Dynasties | 9. lokakuuta 2020 | 1 | 4:18 | Singapore Singapore Indoor Stadium, Singapore |  |
| Voitto | 7–0 | Japani Akihiro Fujisawa | Luovutus (takakuristus) | ONE Championship: Masters of Destiny | 12. heinäkuuta 2019 | 1 | 3:27 | Malesia Axiata Arena, Kuala Lumpur |  |
| Ei tulosta | 6-0 | Venäjä Aren Akopyan | KO/TKO | Cage 44 | 8. syyskuuta 2018 | 1 | 4:47 | Suomi Kulttuuritalo, Helsinki | Ottelun tulos mitätöity. Aren Akopyanin ottelun jälkeen antama dopingnäyte todettu positiiviseksi. |
| Voitto | 6–0 | Tšetšenia Saksa Salambek Damaev | KO/TKO | Cage 43 | 28. huhtikuuta 2018 | 1 | 5:00 | Suomi Kulttuuritalo, Helsinki |  |
| Voitto | 5–0 | Ukraina Oleg Mykhayliv | Luovutus (takakuristus) | Cage 40 | 9. syyskuuta 2017 | 1 | 4:08 | Suomi Kulttuuritalo, Helsinki |  |
| Ei tulosta | 4–0 | Venäjä Oleg Lichkovakha | KO/TKO | Cage 39 | 29. huhtikuuta 2017 | 1 | 3:28 | Suomi Kulttuuritalo, Helsinki | Ottelun tulos mitätöity. Oleg Lichkovakhan antama dopingnäyte todettu positiiviseksi. |
| Voitto | 4–0 | Brasilia Vilson Junior | Luovutus (käsilukko) | Cage 37 | 26. marraskuuta 2016 | 1 | 2:54 | Suomi Kulttuuritalo, Helsinki |  |
| Voitto | 3–0 | Italia Nicolai Turcan | Luovutus (polvilukko) | Cage 35 | 13. toukokuuta 2016 | 1 | 1:09 | Suomi Kulttuuritalo, Helsinki |  |
| Voitto | 2–0 | Suomi Harri Määttä | Luovutus (takakuristus) | FNF 11: Karkkila Fight Night | 14. marraskuuta 2015 | 1 | 0:32 | Suomi Karkkilan liikuntahalli, Karkkila |  |
| Voitto | 1–0 | Venäjä Petr Pomortsev | Luovutus (käsilukko) | FNF 10 | 5. syyskuuta 2015 | 2 | 4:46 | Suomi Kupittaan urheiluhalli, Turku |  |

Lähteet
-------

1. ↑
2. ↑
3. 1 2 3
4. ↑
5. ↑  Suomen huippuottelija joutuu lopettamaan uransa julmalla tavalla – "Kuvat lyötiin seinälle" *www.iltalehti.fi*. Viitattu 18.10.2021.
6. ↑
7. ↑
8. ↑
9. ↑   *tarvitaan parempi lähde*
10. ↑
11. ↑
12. ↑
13. ↑
14. ↑
15. ↑
16. ↑
17. ↑
18. ↑   (Arkistoitu – Internet Archive)
19. ↑   (Arkistoitu – Internet Archive)
20. ↑